laion/Wikipedia-Exotic huggingface dataset:
אוטו וילהלם פון שטרובה

אוטו וילהלם פון שטרובה (7 במאי 1819 - 14 באפריל 1905) היה אסטרונום רוסי ממוצא גרמני-בלטי, בן לשושלת אסטרונומים שארכה חמישה דורות. אוטו וילהלם פון שטרובה נולד בטרטו, אז האימפריה הרוסית, אסטוניה של היום. למד באוניברסיטת טרטו ועבד במצפה הכוכבים של האוניברסיטה. בשנת 1843 קיבל תואר דוקטור מאוניברסיטת סנקט פטרבורג. הוא היה עוזר של אביו (פרידריך פון שטרובה) במצפה הכוכבים פולקובו). משנת 1862 ועד 1889 היה מנהל של מצפה כוכבים זה. הוא המשיך עבודת אביו בחקר הכוכבים הכפולים וגילה כ-500 כוכבים כפולים. בנוסף לכך חקר לוויינים של אורנוס, נפטון וטבעות שבתאי. לאחר יציאה לגמלאות עבר לגרמניה ונפטר בקארלסרוהה. בשנת 1850 קיבל את מדליית הזהב של החברה האסטרונומית המלכותית, בשנת 1852 נבחר לאקדמיה רוסית למדעים. בשנת 1865 הוא גילה NGC 8. בשנת 1895, לאחר היציאה לגמלאות עבר להתגורר בגרמניה ונפטר בקרלסרוהה כעבור כמה שנים. בין העבודות החשובות: «Bestimmung der Constante der Präcession mit Berichtsichtigung der eigenen Bewegung des Sonnensystems» (1841); «Sur les dimensions des anneaux de Saturne» (1852); «Observations de la grande nébuleuse d’Orion faites à Kasan et à Poulkova par M. Liapounow et O. Struve» (1862 מדיה וקבצים בנושא אוטו וילהלם פון שטרובה בוויקישיתוף אוטו וילהלם פון שטרובה, באתר פרויקט הגנאלוגיה במתמטיקה
Black Clouds & Silver Linings

Black Clouds & Silver Linings הוא שמו של אלבום האולפן העשירי של להקת המטאל המתקדם Dream Theater. האלבום יצא לאור ב-23 ביוני 2009, תחת חברת התקליטים Roadrunner Records והופק על ידי המתופף מייק פורטנוי והגיטריסט ג'ון פטרוצ'י. זהו גם האלבום האחרון של Dream Theater עם פורטנוי. Dream Theater החלה לעבוד על האלבום באוקטובר 2008. מייק פורטנוי תיאר את Black Clouds & Silver Linings כאלבום דרים תיאטר עם "A Change of Seasons", "Octavarium", "Learning to Live", "Pull Me Under", ו-"The Glass Prison", והכול באלבום אחד. חמישה מתוך 6 השירים שבאלבום מספרים על אירועים שקרו בחייהם האישיים של חברי הלהקה ג'ון פטרוצ'י ומייק פורטנוי. A Nightmare to Remember - נכתב על ידי פטרוצ'י. מספר על תאונת דרכים בה הייתה מעורבת משפחתו כשהיה ילד ועל הקושי הרב של משפחתו לחזור לשגרה אחרי התאונה. A Rite of Passage - נכתב על ידי פטרוצ'י ומספר על אגודת הבונים החופשיים. זהו השיר היחיד באלבום שאינו קשור לאירועים אישיים של חברי הלהקה. Wither - נכתב על ידי פטרוצ'י. בשיר הוא מתאר את התהליך אותו עובר האומן בזמן כתיבת שיר. The Shattered Fortress - נכתב על ידי מייק פורטנוי. שיר זה הוא החמישי והאחרון, הסוגר את סיפור 12 השלבים של הגמילה מאלכוהול אותה עבר פורטנוי. The Count of Tuscany - נכתב על ידי פטרוצ'י. מתאר אירוע שקרה במהלך סיבוב ההופעות האירופאי של האלבום Train of Thought, בחופשה בין הופעות באיטליה. פטרוצ'י וטכנאי הגיטרות של הלהקה נלקחו לסיור באחוזתו של הרוזן ניקוליו קאפוני בטוסקנה. ניקוליו הוא ההיסטוריון המזוקן שמשפחתו מנהלת יקב יינות עתיק כמתואר בשיר. The Best of Times - נכתב על ידי מייק פורטנוי. שיר זה הוא שיר הוקרה שנכתב לזכרו של הווארד פורטנוי, אביו של מייק, שנפטר ממחלת הסרטן בזמן כתיבת האלבום. השיר הוא הבודדים אותו הלהקה מעולם לא מנגנת בהופעות. במקביל להוצאת האלבום, הלהקה הוציאה לאור מיני אלבום ( EP ) בשם Wither (על שם השיר הרביעי באלבום) המיני אלבום כולל 4 שירים: השיר Wither בגרסתו הרגילה, כפי שמופיע באלבום. השיר Wither בגרסה מיוחדת הכוללת רק את שירתו של ג'יימס לאברי ונגינת פסנתר של ג'ורדן רודס. השיר Wither בגרסה בה ג'ון פטרוצ'י שר את מילות השיר. השיר The Best of Times בגרסה בה מייק פורטנוי שר את מילות השיר (גרסה אותה חלק ממעריצי הלהקה מעדיפים על פני הגרסה הרגילה בביצועו של לאברי) ג'יימס לאברי - שירה מייק פורטנוי - מתופף ג'ון פטרוצ'י - גיטרה ג'ון מיונג - גיטרה בס ג'ורדן רודס - קלידים בנוסף: ג'רי גודמן - כינור בשיר "The Best Of Times" מידע על האלבום Black Clouds & Silver Linings באתר MusicBrainz האלבום Black Clouds & Silver Linings באתר Discogs
גביע סטנקוביץ'

גביע סטנקוביץ' לאלופות היבשות' (באנגלית: Stanković Continental Champions' Cup) הוא טורניר כדורסל בינלאומי אשר ברוב המקרים מיועד לאלופות פיב"א הלאומיות. הטורניר מאורגן על ידי פיב"א. הרעיון לגביע הגיע מד"ר קארל צ'ינג, נשיאה של פיב"א במטרה להוקיר את עבודתו הרבה של מזכירה הכללי של פיב"א בדימוס, בוריסלאב סטנקוביץ'. ד"ר צ'ינג בחר בסין כמדינה שתארח ותארגן את משחקי הטורניר. הטורניר מארח נבחרות שזכו באליפות יבשתם ואת הנבחרת שזכתה במשחקים האולימפיים ובאליפות העולם למעט הנבחרת המאולתרת של כוכבי ליגת הפיתוח של ה-NBA שייצגה את ארצות הברית. עד היום, אורגנו ארבעה טורנירים החל משנת 2005, מדי שנה. אתר האינטרנט הרשמי של גביע סטנקוביץ' מידע על טורניר 2005 באתר צ'יינה מידע על טורניר 2006(הקישור אינו פעיל) באתר Reference מידע על טורניר 2007 באתר answers מידע על טורניר 2008 באתר אולימפיאדת בייג'ינג
פרס אוסקר לסרט המונפש הטוב ביותר

פרס אוסקר לסרט המונפש הטוב ביותר (באנגלית: Academy Award for Best Animated Feature) הוא פרס אוסקר הניתן מטעם האקדמיה האמריקאית לקולנוע מאז שנת 2001 לסרטי קולנוע מתחום ההנפשה. הפרס ניתן גם לסרטים זרים, שאינם דוברי אנגלית, ובעלי הפקה זרה.   הערה: הזוכה מסומן בצהוב פרס אוסקר לסרט המונפש הקצר הטוב ביותר פרס אוסקר לסרט הטוב ביותר פרס אוסקר לסרט הזר הטוב ביותר אתר האינטרנט הרשמי של פרס אוסקר לסרט המונפש הטוב ביותר אתר טקס האוסקר פרס אוסקר במסד הנתונים IMDb
עטר

עטר או עטאר (בערבית: عطار) הוא שם ממקור ערבי שפירושו "בושם" או "רוקח". השמות ניתנו לעוסקים בכימיה וברקיחת חומרים שונים. שמות אלה מתועדים במצרים, בספרד, במרוקו ובהולנד. האם התכוונתם ל... אישים ששם משפחתם עטר או עטאר: אלירן עטר – כדורגלן ישראלי ברק עטר – שחיין ישראלי ופעיל בקהילת הלהט"ב בישראל דני עטר – ראש המועצה האזורית גלבוע וחבר הכנסת מטעם המחנה הציוני ראובן עטר – כדורגלן ומאמן כדורגל ישראלי פריד א-דין עטאר – שם העט של פריד א-דין אבו חאמד מוחמד עטאר נישאבורי, משורר פרסי סופי בן המאה ה-12 ראאד אל-עטאר – טרוריסט ומפקד העיר רפיח בזרוע הצבאית של חמאס אישים ששם משפחתם בן-עטר: הלן קאזס בן עטר – עורכת דין יהודיה מקזבלנקה, שהובילה את מאמץ הסיוע לאלפי הפליטים היהודים מאירופה שהגיעו למרוקו ואלג'יריה רבי יהודה בן עטר – רב מרוקאי בן המאה ה-17 רבי חיים בן עטר ("אור החיים הקדוש") – פרשן מקרא, מקובל ופוסק הלכה יליד מרוקו בן המאה ה-18, מחבר פירוש המקרא "אור החיים" סזאר בן-עטר – סופר ועורך דין יהודי תוניסאי שי בן עטר – במאי, תסריטאי טלוויזיה ויוצר ישראלי שמואל בן עטר – עיתונאי ישראלי חרדי, ממקימי תחנת הרדיו פיראטית "רדיו כל האמת" עשתר (פירושונים) עתר עטרי
תחנת טאנגגולה

תחנת הרכבת טָאנְגְגוּלָה (בסינית מפושטת: 唐古拉站, בפין-יין: táng gǔ lā zhàn) היא תחנת רכבת בנפת אמדו (בטיבטית: ཨ་མདོ་རྫོང་) במחוז האוטונומי הטיבטי בסין, ליד הכפר וונקואן, והיא תחנת הרכבת הגבוהה ביותר בעולם. תחנת הרכבת הבלתי מאוישת שוכנת על מסילת הרכבת צ'ינגדזאנג שהופעלה לראשונה ב-1 ביולי 2006. התחנה שוכנת בגובה 5,068 מטרים מעל פני הים והיא גבוהה יותר מתחנות הרכבת טיצ'יליו (Ticlio) בפרו שגובהה 4,289, תחנת קונדור (Cóndor) שעל קו הרכבת שבין פוטוסי לריו מולאטוס (Rio Mulatos-Potosí) בבוליביה בגובה 4,786 מטרים ותחנת לה גאלרה (La Galera) בגובה 4,781 מטרים בפרו, ולכן היא תחנת הרכבת הגבוהה ביותר בעולם. התחנה ממוקמת כקילומטר ממעבר טאנגגולה, הנקודה הגבוהה ביותר במסילת הרכבת בגובה 5,072 מטרים. בתחנה יש רציף באורך של 1.25 ק"מ ושלוש מסילות ברזל. התחנה תוכננה כך שאפשר יהיה לראות מהרציף את פסגת טאנגגולה המכוסה שלג עד בגובה 6,621 מטרים. נכון ל-2010 התחנה אינה פעילה. ארבע עשרה רכבות הנוסעים העוברות ביממה עוצרות בתחנה כדי לאפשר לרכבת הבאה ממול לחלוף, אבל דלתות הרכבת אינן נפתחות ונוסעים אינם מורשים לרדת. מדיה וקבצים בנושא תחנת טאנגגולה בוויקישיתוף
נבחרת עיראק בכדורסל

נבחרת עיראק בכדורסל היא נבחרת הכדורסל הלאומית של עיראק. הדירוג הנוכחי של נבחרת עיראק ברשימת הדירוג של פיב"א לנבחרות גברים, הוא המקום ה-89 בעולם, נכון ל-10 באוגוסט 2024, עלייה של 2 מקומות לעומת דירוג קודם. נבחרת עיראק נחשבת לאחת החלשות ביבשת אסיה. היא השתתפה ארבע פעמים בלבד באליפות אסיה בכדורסל והישג השיא שלה באליפות זו הוא המקום השישי בשנת 1977. עיראק השתתפה במשחקים האולימפיים בשנת 1948, אך הובסה קשות בכל משחקיה וסיימה במקום ה-22. נבחרת עיראק מעולם לא העפילה לאליפות העולם בכדורסל. דירוג לנבחרות לאומיות גברים באתר פיב"א
שוקי שוורץ

שוקי שוורץ (נולד ב-3 באפריל 1954) הוא כדורסלן עבר ישראלי ששיחק עבור מכבי תל אביב ונבחרת ישראל בעמדת הפורוורד וכיום איש עסקים והבעלים של חברת טולמנ'ס. גובהו של שוורץ הוא 198 סנטימטרים. שוקי שוורץ שיחק כדורסל כבר מגיל צעיר והשתייך למחלקות הנוער של מכבי קריית מוצקין. בגיל 14 הצטרף לנבחרת הקדטים של ישראל ושיחק בנבחרת בית ספרו בסמ"ת חיפה. בגיל 19 עבר להפועל חיפה וכיכב עמה בליגת העל. במדי האדומים שיחק במשך שנתיים וקלע עבורם במסגרת הליגה 820 נקודות, כאשר בעונת 1974/5 נבחר לחמישיית מצטייני הליגה. לאחר מכן, שוורץ עבר למכבי תל אביב, שיחק עבורה במשך שש שנים, וזכה עמה בשש אליפויות וחמישה גביעי מדינה, בנוסף לשתי זכיות בגביע אירופה לקבוצות (1977, 1981) ובגביע הבין-יבשתי (1981). לפני פרישתו ממשחק פעיל שוורץ שיחק גם בבית"ר תל אביב למשך שנתיים. שוקי שוורץ שיחק 79 משחקים במדי הנבחרת הלאומית ושותף בזכייתה במדליית הכסף באליפות אירופה 1979. בסך הכל, קלע שוורץ 2,878 נקודות במהלך 10 עונות פעילותו בליגת העל (מקום 69 בקלעי הליגה בכל הזמנים). במדי נבחרת ישראל קלע 441 נקודות (מקום 41 בכל הזמנים) ובמדי מכבי תל אביב באירופה קלע 148 נקודות (מתוכן 4 נקודות בגמר אליפות אירופה בשנת 1977). לאחר פרישתו ממשחק פעיל, בגיל 28, פנה שוורץ לעולם העסקים והצטרף לנגרייה המשפחתית, "האחים שוורץ", שהייתה לאביו ולאחיו. בהמשך החליט שוורץ כי פעילות הנגרייה, שהתמקדה בייצור רהיטים לפי דרישה, תתמקד בייצור ריהוט משרדי והקים את קבוצת פיניש - שהפכה לחברה המובילה בתחום הריהוט המשרדי בישראל. בשנת 2000 קיבל שוורץ הצעה ומכר את החברה לקונצרן הקנדי לריהוט משרדי, טקניון. בשנת 2005 רכש יחד עם צביקה גיור (בעליה של חברת ניופאן), יורם באומן (פרסום באומן-בר-ריבנאי) ורואה החשבון פרופ' יצחק סוארי, את חברת טולמנ'ס, יבואנית רהיטי מותגים וכלי בית לשוק היוקרה. שוורץ, תושב כפר שמריהו, נשוי לרחל ואב ל-3 בנות וסב ל-10 נכדים. פרופיל, באתר פיב"א רוני קציר, שוקי שוורץ: "טולמנ'ס בר השגה", באתר כלכליסט, 2 בספטמבר 2012 אפרת בראשי, האיש שזכה באליפות אירופה במכבי הפך לאימפריית רהיטים, באתר וואלה, 30 במרץ 2016 שחר סריג, מנכ"ל רשת טולמנ'ס: "ישראלים שמרנים", באתר כלכליסט, 23 בנובמבר 2015 יובל סער, שחקן, ספסל: שוקי שוורץ פותח את הבית, באתר כלכליסט, 8 באפריל 2019 טליה לוין, ‏ביזנס קלאס: הכירו את איש העסקים שוקי שוורץ, באתר מעריב אונליין, 19 ביוני 2020 סלע אורי, משפחת שוורץ, מבעלי טולמנ'ס, בראיון משפחתי, באתר ynet, 28 בפברואר 2022 פרץ סופר, הספורטאים הגדולים ביותר שצמחו בקריות מאז קום המדינה, באתר mynet‏, 20 באפריל 2018 הכדור אצלן, ראיון עם לירון ושירלי שוורץ בנותיו של שוקי שוורץ (מתוך מוסף ממון, 25.08.23), בדף הפייסבוק של טולמנ'ס דוט
נבחרת תאילנד בכדורסל

נבחרת תאילנד בכדורסל היא נבחרת הכדורסל הלאומית של תאילנד. הדירוג הנוכחי של נבחרת תאילנד ברשימת הדירוג של פיב"א לנבחרות גברים, הוא המקום ה-88 בעולם, נכון ל-10 באוגוסט 2024, עלייה של 2 מקומות לעומת דירוג קודם. נבחרת תאילנד השתתפה 18 פעמים באליפות אסיה בכדורסל והישג השיא שלה הוא המקום הרביעי, בו סיימה בשתי האליפויות הראשונות שבהן השתתפה בשנים 1963 ו-1965. מאז סוף שנות ה-80 של המאה ה-20 נבחרת תאילנד לא מהווה גורם משמעותי בכדורסל האסיאתי. נבחרת תאילנד השתתפה פעם אחת במשחקים האולימפיים בשנת 1956 אך הפסידה בכל משחקיה וסיימה במקום ה-15 האחרון. נבחרת תאילנד מעולם לא העפילה לאליפות העולם בכדורסל. דירוג לנבחרות לאומיות גברים באתר פיב"א
נבחרת בחריין בכדורסל

נבחרת בחריין בכדורסל היא נבחרת הכדורסל הלאומית של בחריין. הדירוג הנוכחי של נבחרת בחריין ברשימת הדירוג של פיב"א לנבחרות גברים, הוא המקום ה-67 בעולם, נכון ל-10 באוגוסט 2024, ללא שינוי לעומת דירוג קודם. נבחרת בחריין היא מנבחרות הכדורסל החלשות באסיה. היא העפילה תשע פעמים לאליפות אסיה בכדורסל והישג השיא שלה הוא המקום העשירי בשנת 1997. נבחרת בחריין מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת בנגלדש בכדורסל

נבחרת בנגלדש בכדורסל היא נבחרת הכדורסל הלאומית של בנגלדש. הדירוג הנוכחי של נבחרת בנגלדש ברשימת הדירוג של פיב"א לנבחרות גברים, הוא המקום ה-145 בעולם, נכון ל-10 באוגוסט 2024, ירידה של 8 מקומות לעומת דירוג קודם. נבחרת בנגלדש היא מנבחרות הכדורסל החלשות ביותר באסיה. היא העפילה 4 פעמים לאליפות אסיה בכדורסל ובכולן הפסידה בכל משחקיה וסיימה במקום האחרון. נבחרת בנגלדש מעולם לא העפילה למשחקים האולימפיים או לאליפות העולם בכדורסל. דירוג לנבחרות לאומיות גברים באתר פיב"א
נבחרת הונג קונג בכדורסל

נבחרת הונג קונג בכדורסל היא נבחרת הכדורסל הלאומית של הונג קונג. הדירוג הנוכחי של נבחרת הונג קונג ברשימת הדירוג של פיב"א לנבחרות גברים, הוא המקום ה-117 בעולם, נכון ל-10 באוגוסט 2024, עלייה של 4 מקומות לעומת דירוג קודם. נבחרת הונג קונג היא מנבחרות הכדורסל החלשות באסיה. עם זאת היא הופיעה בקביעות באליפות אסיה בכדורסל החל מהאליפות הראשונה בשנת 1960 ועד לאליפות שהתקיימה בשנת 2007. נבחרת הונג קונג כשלה בניסיון ההעפלה לאליפות בשנת 2009 ובכך נעדרה לראשונה בתולדותיה מהטורניר. למרות כמות ההופעות הרבה, נבחרת הונג קונג סיימה בקביעות בין המקומות האחרונים בכל טורניר. מיקום השיא שלה הוא המקום החמישי בו סיימה באליפות אסיה הראשונה בשנת 1960. נבחרת הונג קונג מעולם לא העפילה למשחקים האולימפיים או לאליפות העולם בכדורסל. מדיה וקבצים בנושא נבחרת הונג קונג בכדורסל בוויקישיתוף דירוג לנבחרות לאומיות גברים באתר פיב"א
CZ75

cz-75 הוא אקדח שפותח על ידי חברת צ'סקה זברויובקה הצ'כית. זהו אקדח חצי אוטומטי בקוטר 9 מ"מ. הספרות 75 מייצגות את שנת ההצגה של האקדח - 1975. האקדח נחשב למוצלח מאוד וקמו לו מספר חיקויים והעתקים, אחד מהם הוא אקדח יריחו הישראלי, המנגנון היחיד הדומה לו בהיקף הצלחתו הוא מנגנון הקולט 1911. cz-75 הוא אקדח חצי אוטומטי הפועל בשיטת רתע קצר (Short Recoil) על ידי נעילת בראונינג. ההדק פועל במנגנון פעולה כפולה (Double Action) – סחיטת ההדק דורכת את הפטיש לאחור ולאחר מכן גורמת לשחרורו אל פני הנוקר. הפטיש חיצוני ומסילות הצינה נמצאות בתוך הגוף. מאפיינים משקל: 770 גרם כדורים: 9x19 parabellum אורך: 184 מ"מ גובה: 128 מ"מ עובי: 35 מ"מ אורך קנה: 98.5 מ"מ CZ-85 גרסה שמאפשרת תפעול נוח לאקדח גם לשמאליים. CZ 75 Compact גרסה קומפקטית עם קנה באורך 3.9 אינץ'. CZ 75B SA גרסה בעלת הפעלה יחידה בלבד, ללא מנגנון הפעולה הכפולה. CZ 75 P-01 גרסה המיועדת לרשויות אכיפת חוק, גוף עשוי מסגסוגת אלומיניום. מצויד במסילת אביזרים מתחת לקנה. CZ 75 P-07 DUTY גרסה פולימרית שהוצגה בשנת 2009, האקדח מצויד במנגנון הדק משופר ובאפשרות להחליף את מנגנון השמטת הפטיש בניצרה. ישראל ישראל איראן איראן ארצות הברית ארצות הברית גאורגיה גאורגיה הונדורס הונדורס טורקיה טורקיה ליטא ליטא סודאן סודאן הרפובליקה העממית של סין  סין סלובניה סלובניה פולין פולין פינלנד פינלנד צ'ילה צ'ילה צ'כוסלובקיה צ'כוסלובקיה קוריאה הצפונית קוריאה הצפונית ‏ חוברת ההפעלה לאקדח סרטון ירי באקדח CZ shadow במסגרת תחרות ירי מעשי, סרטון באתר יוטיוב
עופר אשד

עופר אשד (24 בנובמבר 1942– 23 ביוני 2007) היה כדורסלן ישראלי ששיחק שנים רבות עבור הפועל חולון, בנוסף למספר שנים בהפועל תל אביב ובבית"ר תל אביב, וכן שיחק עבור נבחרת ישראל. אשד התנשא לגובה של 196 סנטימטרים ושיחק בעמדת הפורוורד. אשד נמצא במקום השלישי במספר הנקודות שקלע בליגת העל בכדורסל בכל הזמנים, אחרי מיקי ברקוביץ' ודורון ג'מצ'י. נולד בחולון לבתיה ולדוב, אשד שיחק כדורסל בצעירותו בקבוצת הכדורסל של בית הספר על שם ביאליק בחולון ומאוחר יותר בתיכון חדש בתל אביב. באותם זמנים היה חבר "התנועה המאוחדת". בגיל 14 וחצי, עשה את צעדיו הראשונים בקבוצת הכדורסל הבוגרת של הפועל חולון ושבר את שיא הכדורסלן הצעיר ביותר בליגת העל, שיא שלא נשבר עד היום. בגיל 15 שנים וחמישה ימים קלע אשד את סל הבכורה שלו במדי הפועל חולון בליגה הבכירה, ובכך היה לצעיר קולעי הסלים בכל הזמנים בליגה הראשונה בכדורסל הישראלי. במשחק זה, בו קלע אשד 3 נקודות, ניצחה חולון את הפועל אשדות-יעקב, 63 : 36. בעונתו הראשונה בקבוצה הבוגרת הופיע בשבעה מ-22 משחקי הקבוצה. לעומת זאת, בעונתו השנייה, עונת 1958/59, הופיע בכל 22 משחקי הקבוצה, קלע 10 נקודות והוריד 4 ריבאונדים בממוצע למשחק. בעונת 1958/59, אשד העמיד ממוצע של 15.3, ובגיל 18 בלבד, בעונת 1959/60, הפך לכוכב הבלתי מעורער של הקבוצה, והיה למלך הסלים של העונה בקבוצה עם 17.5 נקודות בממוצע למשחק. בתואר מלך הסלים העונתי של הקבוצה החזיק אשד משך 14 עונות עד לעזיבתו את הקבוצה בתום עונת 1972/73. ימיו בחולון היו ימי הזוהר של הקבוצה, לאחר שחולון עמדה מול קבוצות הפאר מתל אביב בכבוד רב ונאבקה עמן על תוארי האליפות והגביע. בצבא שירת בנח"ל בתפקיד חובש, ונכלל בנבחרת צה"ל בכדורסל. בשנת 1992 הוענק לו התואר יקיר העיר חולון. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בשנת 1998 הוענק לאשד תואר יקיר העיר חולון. ישראל במשחקי אסיה מדיה וקבצים בנושא עופר אשד בוויקישיתוף פרופיל, באתר פיב"א עופר אשד, סטטיסטיקה באתר מנהלת הליגה הישראלית לכדורסל רענן וייס ודנה סידי, הכדורסלן עופר אשד הלך לעולמו בגיל 65, באתר ynet, 23 ביוני 2007 יניב פכטר, עופר אשד - ביוגרפיה, באתר "ספסל", 24/06/2007 רשימת קלעי כל הזמנים, באתר מנהלת ליגת העל בכדורסל אשד עופר ז"ל באתר עיריית חולון
נובאליס

נובאליס (שם העט של גאורג פיליפ פרידריך פון הארדנברג - בגרמנית: Georg Philipp Friedrich Freiherr von Hardenberg; ‏2 במאי 1772 - 25 במרץ 1801) היה סופר משורר ומראשוני הפילוסופים של תנועת הרומנטיקה בגרמניה. נובאליס נולד בהרי הָארְץ (Harz) שבגרמניה למשפחת אצולה גרמנית. בתחילה למד אצל מורים פרטיים, ובהמשך למד בבית הספר על שם מרטין לותר באייסלבן (Eisleben), ובו למד מיומנויות רטוריות וכן ספרות קדומה, שהיו לימודים נפוצים באותה תקופה. הוא סיים בהצטיינות את לימודי המשפטים, אותם למד בין השנים 1790 עד 1794 ביינה ובוויטנברג (Wittenberg). במהלך לימודיו נכח בהרצאותיו של פרידריך שילר על היסטוריה, והתיידד עמו בעת מחלתו. כך גם פגש את יוהאן וולפגנג פון גתה, הרדר (Herder), ז'אן פול (Jean Paul) וכן התיידד עם לודוויג טיק, עם פרידריך וילהלם שלינג ועם האחים אוגוסט וילהלם ופרדריך שלגל (Schlegel). באוקטובר 1794 עבד נובאליס כאקטואר עבור מי שהיה מאוחר יותר הביוגרף שלו. שם פגש גם את סופי, ארוסתו, שהייתה בת 13. בינואר שלאחר מכן היה הוא למבקר החשבונות הממונה על עבודות המלח בוויסנפלס (Weißenfels). בשנים 1795–1796 התעניין נובאליס בדוקטרינה של יוהאן גוטליב פיכטה, אשר השפיעה על תפישת עולמו. נובאליס פיתח את רעיונותיו של פיכטה והפך את הרעיון של פיכטה מ-"Nicht-Ich" (גרמנית: לא אני) ל-"Du" (גרמנית: אתה), כלומר סובייקט ששווה בערכו ל-"Ich" (גרמנית: אני) - זו הייתה נקודת הפתיחה ל-"Liebesreligion" (גרמנית: דת האהבה) של נובאליס. מותה של סופי, ארוסתו, ב-1797 כשהייתה בת 15, השפיע עמוקות על נובאליס. באותה שנה החל את לימודי הגאולוגיה שלו באקדמיה מובילה למדעים שבסקסוניה (Technische Universität Bergakademie Freiberg). במהלך לימודיו שם ניסה נובאליס ללמוד תחומי ידע נרחבים הכוללים בין היתר כרייה, מתמטיקה, כימיה, ביולוגיה והיסטוריה, ומעל לכל פילוסופיה. באותה אקדמיה גם אסף את החומרים לאנציקלופדיה המפורסמת שלו. נובאליס נפטר בשנת 1801 כתוצאה ממחלת השחפת. יקינתון וניצת-ורד מתוך המקבץ הנסיכה ברמבילה. תרגמה אילנה המרמן, עם עובד 1988 כתבי נובאליס בפרויקט גוטנברג (באנגלית) נובאליס, באתר "Find a Grave" (באנגלית) נובאליס, באתר MusicBrainz (באנגלית) נובאליס, באתר Discogs (באנגלית) נובאליס, באתר Songkick (באנגלית) נובאליס, באתר אנציקלופדיה בריטניקה (באנגלית) נובאליס באתר אוניברסיטת סטנפורד. ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
אינגלווד

אינגלווד (באנגלית: Inglewood) היא עיר במחוז לוס אנג'לס השוכנת דרומית ללוס אנג'לס, קליפורניה ושייכת למטרופולין שלה. מבין כל ערי הפרבר של לוס אנג'לס, אינגלווד ולונג ביץ' הן הקרובות ביותר למרכז לוס אנג'לס. בשנת 2006 התגוררו בעיר כ-130,000. בשנת 1781 הגיעו לאזור מספר איכרים, חלקם חיילים של הצבא הספרדי, על מנת לפתח את האזור. במהלך המאה ה-19 נבנתה באזור אחוזת ענק על שטחים עצומים. בסוף המאה ה-19, לאחר שאזור דרום קליפורניה החל להתמלא באנשים בעקבות הבהלה לזהב, הבעלים של האחוזה החליט למכור חלק מסוים מהאדמה שתיועד להתיישבות חדשה תמורת 1.25 מיליון דולרים. המקום נקרא בתחילה "קטלינה קולוני". בשנת 1887 חיברה מסילת רכבת בין לוס אנג'לס ומפרץ סנטה מוניקה ועברה דרך קטלינה קולוני. תחנת רכבת נבנתה זמן קצר לאחר סיום בניית המסילה. הרכבת היה כלי תחבורה חשוב וכמעט כל יישוב שחובר למסילת רכבת זכה לתנופה. בשנת 1888 חיו ביישוב 300 תושבים וכל השטחי המגורים והמסחר שהוקצו למכירה נמכרו. באותה שנה שונה גם שמה של קטלינה קולוני ל"אינגלווד". השם הוא על שם עיירה בקנדה שבה נולד הבעלים של האחוזה, דניאל פרידמן, שמכר מאוחר יותר את האדמות על מנת להקים יישוב. ב-14 בפברואר 1908 הוכרזה אינגלווד רשמית כעיר ובה 1,200 תושבים. בשנים 1920–1925 הייתה אינגלווד העיר עם קצב גדילה הגבוה ביותר בארצות הברית. באינגלווד שוכן הפורום, אחד מאולמות הספורט המפורסמים בעולם, אולם הבית של הלוס אנג'לס לייקרס בין 1967 ל-1999. ב-2016 החלה בעיר בניית אצטדיון חדש עבור קבוצת הפוטבול לוס אנג'לס ראמס. אינגלווד משתרעת על שטח של 23.7 ק"מ רבועים, בגובה כ-80 מטרים מעל פני הים. העיר מוקפת מכל צדדיה בערים שגובלות בה ברצף טריטוריאלי בנוי. צפונית לה שוכנות השכונות הדרום-מערביות של לוס אנג'לס, מערבית לה נמל התעופה הבינלאומי של לוס אנג'לס, דרומית לה לנוקס, מזרחית לה פלורנס וסאות' גייט. נכון ל-2010, האוכלוסייה בעיר מורכבת בעיקר מהיספנים (50.6%), אפרו אמריקאים (43.9%) ואמריקאים לבנים (2.9%). בשנת 2016 ההכנסה החציונית למשק בית באינגלווד הייתה $44,337. שלוש האוכלוסיות עם ההכנסה הגבוהה ביותר היו; אפרו-אמריקאים $55,585, אסיאתים $37,933, ואמריקאים לבנים $37,609. 20% מהמשפחות בעיר מתחת לקו העוני (חצי מהן היספניות) ושיעור הפשע בעיר מעל הממוצע בקליפורניה. העיר עוברת בשנים אחרונות תהליך של ג'נטריפיקציה. סיירה לאון בו, סיירה לאון איטליה פדבנה, איטליה ג'מייקה פורט אנטוניו, ג'מייקה אתר האינטרנט הרשמי של אינגלווד (באנגלית) אינגלווד, באתר אנציקלופדיה בריטניקה (באנגלית) "Inglewood, CA". Data USA. נבדק ב-2018-09-04. Washington, Janae Olivia Polk, Jazmyn Davis, and Milan. "Gentrification in Inglewood: Its Unremitting Effects". The Vitruvian Post (באנגלית אמריקאית). נבדק ב-2018-09-04.
שייח' אבריק

שייח' אַבְּרֵיק הוא אזור של גבעות הסמוך למפגש עמק יזרעאל ועמק זבולון. היישוב העתיק בית שערים שכן בגבעות שייח' אבריק. במקום התקיים יישוב מאז תקופת הברזל. בתעודות מ-1596 נזכר המקום ככפר מוסלמי ובו 22 משפחות. ב-1872 מכרו השלטונות העות'מאניים את הקרקע למשפחת סורסוק הלבנונית. בשנות ה-20 של המאה ה-20 רכש יהושע חנקין את האדמות בשם הקרן הקיימת לישראל. ב-1925 התיישבו שם יהודים מתנועת הפועל המזרחי אשר עברו לאחר מכן לייסד את שדה יעקב. ב-1926 נשלח לשייח' אבריק אלכסנדר זייד כשומר מטעם קק"ל. הוא הקים שם חווה. ב-1932 נוסדה במקום אגודת השומרים. ב-1936 גילה זייד באקראי את בית שערים הסמוכה. ב-1938 נרצח זייד וב-1940 הוצבה במקום האנדרטה לזכרו. ליד האנדרטה נמצא מבנה דו-כיפתי ובו קבר שייח' הקדוש למוסלמים. מפות מסוף המאה ה־19 קוראות לו שֵּׁיח' אַבְּרֵיכּ (شيخ أبرَيك), צורת הקטנה של أبرَك, כלומר השייח שכורע ברך לתפילה, או שֵּׁיח' בֻּרֵיכּ' (شيخ بْرَيك), צורת הקטנה של نْرَك עם משמעות דומה. השם „שיח אבריק״ מופיע בספרו של יהוסף שווארץ משנת 1830, עם מסורת שמייחסת את השם לקבר לברק בן אבינועם, שר צבאהּ של דבורה הנביאה, כי המקום סמוך לביצות נחל הקישון. זאב וילנאי דיווח גם על מסורת מקומית אחרת שמשמעות השם שיח אברייק היא במילה הערבית אִבריק (כד למים) לפי המסורת המקומית היה שייח' אבריק מוסלמי אדוק שהקפיד להתפלל חמש פעמים ביום ולרחוץ את ידיו ורגליו במים מכד שהיה צמוד אליו. גבעות שייח' אבריק נזכרות בשיר המפורסם "אדמה אדמתי" של אלכסנדר פן ומרדכי זעירא, שזכה לביצועים רבים, ביניהם של אסתר עופרים, אריק איינשטיין, עפרה חזה, גרי אקשטיין, יהורם גאון, אברהם פררה והגבעטרון. המקום גם מוזכר בשירו של נתן אלתרמן "רינה" וכן, בשירה לילדים של לאה גולדברג "הכבשה, לאן?". על שמו קרוי פסטיבל שייח' אבריק המתקיים מדי שנה בקריית טבעון. בית זייד גבעות זייד רויטל וייס, מגן לאומי בית שערים, עד קבר שיח' אבריק, בתוך פריחה מרהיבה, באתר ynet, 21 בדצמבר 2000 ספי בן-יוסף, להציל את בית שערים, באתר ynet, 4 בספטמבר 2003 גן לאומי בית שערים, גבעות שיח' אבריק ובית לחם הגלילית - המלצה למסלול טיול(הקישור אינו פעיל) מילות השיר "על גבעות שיך אברק" והאזנה לו, באתר זמרשת יהודה זיו, היכן הן גִּבְעוֹת שֵׁיךְ-אַבְּרֶק וְחַרְתִּיָה?, באתר עונג שבת, 17 בדצמבר 2012 מפת עמק יזרעאל, 1926, עם סימון 'שיך אבריק' (מתוך ספר 'אוצר הארץ'), באתר הספרייה הלאומית, אוסף המפות ע"ש ערן לאור יהודה זיו, על דעת המקום: היכן הן גִּבְעוֹת שֵׁיךְ-אַבְּרֶק וְחַרְתִּיָה?, בבלוג "עונג שבת", 17 בדצמבר 2012 יהוסף שווארץ, ספר תבואות הארץ, תר"ס, עמ' ר"ג דבר לילדים, כרך א', חוברת 20, ה' באב תרצ"ו, 24.7.1936, עמוד 12
Humbug

Humbug הוא אלבום הסטודיו השלישי של להקת האינדי רוק, ארקטיק מאנקיז, משפילד, אנגליה. האלבום יצא לאור ביפן ב-19 באוגוסט 2009, ולמדינות אחרות בעולם בין התאריכים 19–25 באותו החודש. את האלבום הפיקו הארקטיק מאנקיז בשיתוף ג'יימס פורד (שהפיק ביחד עם סולן הלהקה, אלכס טרנר, את פרויקט הצד שלו The Last Shadow Puppets) ועם סולן להקת קווינס אוף דה סטון אייג', ג'וש הומי. הסינגל הראשון מהאלבום, Crying Lightning, הגיע למקום ה-12 במצעד הסינגלים הבריטי. השירים נכתבו על ידי אלכס טרנר, אלא אם מצוין אחרת. My Propeller – 3:28 Crying Lightning – 3:42 Dangerous Animals – 3:24 Secret Door- 3:41 (אלכס טרנר/ג'אמי קוק) Potion Approaching – 3:32 Fire and the Thud – 3:50 Cornerstone – 3:17 Dance Little Liar – 4:43 Pretty Visitors – 3:40 5:42 - The Jeweller's Hands Red Right Hand – 4:20 (גרסת כיסוי לשיר של ניק קייב - מהדורה יפנית) I Haven't Got My Strange – 1:30 (מהדורה יפנית) 2:50 - Sketchead (שיר בונוס בהזמנה מוקדמת מ-iTunes) מידע על האלבום Humbug באתר MusicBrainz מידע על האלבום Humbug באתר AllMusic האלבום Humbug באתר Discogs האלבום Humbug באתר ספוטיפיי